Liviu Ciobotariu a lăudat munca unui antrenor din Liga 1: "S-a văzut impactul pozitiv!"
Liviu Ciobotariu, antrenorul liber de contract după despărțirea de Sepsi OSK, a vorbit recent despre Liga 1.
Mai exact, tehnicianul a ținut să laude munca prestată de Zeljko Kopic la Dinamo, echipa pe care a redresat-o de la venirea sa.
"S-a văzut impactul pozitiv!"
"Favorită la titlu este FCSB, e clar, echipă care a avut evoluții foarte bune, exceptând acel meci cu Rapid. OK, nici Rapid, nici CFR Cluj, nici Craiova nu sunt ieșite din lupta la titlu, dar FCSB e favorită. Continuă să fie un sezon echilibrat.
Dinamo e într-o creștere, ca joc, ca rezultate. A fost foarte inspirată aducerea lui Kopic. S-a văzut impactul pozitiv, după 3-4 etape în care a reușit să cunoască liga internă. Dinamo se poate salva! Ca exprimare în joc, ca rezultate, este pe un drum bun, chiar dacă a pierdut la Sibiu", a spus Liviu Ciobotariu, conform GSP.ro.
În acest moment, Dinamo se află pe locul 14, cu 15 puncte acumulate, la două distanță de salvarea directă de la retrogradare.